 Meghívó 

**Tisztelt Címzett!**

„TALENTED LIFE – Közös tehetségfejlesztő program kidolgozása, innovatív oktatási formák megtanulása” címmel kerül megvalósításra az Interreg V-A Szlovákia-Magyarország Együttműködési Program keretében támogatott projekt, a Sztehlo Gábor Evangélikus Óvoda, Általános Iskola és Gimnázium, valamint a Cirkevná spojená škola (Salkaházi Sára Egyházi Iskolaközpont, Szepsi) partnerségében. A projekt 2017. októberében indult, összköltsége közel 140 000 euró, amelynek 85%-át finanszírozta az Európai Fejlesztési Alap.

A projekt fókuszában a tehetséges gyerekek fejlesztése állt. A fő célja – teret biztosítva a tapasztalatok és a know-how átadásának a két partner iskola között a tehetséggondozás területén -, hogy közösen kerüljön kidolgozásra egy továbbfejlesztett és innovatív program a tehetséges diákok számára.

**Ezúton szeretnénk tisztelettel meghívni Önt és kollégáit a projektet záró konferenciára.**

A rendezvény célja, hogy a szakma képviselői és az érdeklődő közönség számára bemutassuk az együttműködés folyamatát és eredményeit.

A konferencia időpontja: **2019. március 22-én 10:00** órai kezdettel.

A konferencia helyszíne: **Új Tündérkert Étterem**, 1183 Budapest, Gyöngyvirág u. 8.

A konferencián történő részvétel díjmentes. Kérjük, részvételi szándékát szíveskedjen **2019. március 14-ig** a palyazat@sztehloiskola.hu elektronikus levélcímre küldött üzenetével jelezni. Amennyiben kérdése merülne fel, kérjük, keresse Csikós Andreát a +36 20 335 7745 telefonszámon.

Megtisztelő jelenlétére feltétlenül számítunk.

Tisztelettel:

|  |  |  |
| --- | --- | --- |
| **Vicziánné Salla Ildikó**intézményvezetőSztehlo Gábor Evangélikus Óvoda, Általános Iskola és Gimnázium  |  | **Nagy István**intézményvezetőCirkevná spojená školaBoldog Salkaházi Sára Egyházi Iskolaközpont |